Αντώνιος Μαγκάκης

Ο Αντώνιος Μαγκάκης (1890 - 26 Απριλίου 1952) ήταν Έλληνας νομομαθής, συγγραφέας και πολιτικός, βουλευτής Κυκλάδων. 

 Βιογραφία 
Γεννήθηκε στη Νάξο το 1890. Σπούδασε νομικά στο Πανεπιστήμιο Αθηνών και άσκησε τη δικηγορία. Επίσης, ίδρυσε νομικό φροντιστήριο στην Αθήνα και ασχολήθηκε με τη συγγραφή νομικών εγχειριδίων, από τα οποία δημοφιλέστερο ήταν το «Ενοχικόν Δίκαιον».

Διετέλεσε διευθυντής του πολιτικού γραφείου του φίλου και συντοπίτη του Πέτρου Πρωτοπαπαδάκη, εξέχοντος αντιβενιζελικού πολιτικού που το 1922 τουφεκίστηκε στη Δίκη των έξι.Εγκυκλοπαιδικόν Λεξικό Ήλιου, τ. ΙΔ΄.

Από την ίδρυση του Ιδρύματος Κοινωνικών Ασφαλίσεων (ΙΚΑ) κατέλαβε σ΄ αυτό τη θέση του νομικού συμβούλουΕλευθερία, φύλλο 27-4-1952,  σελ. 4 , που διατήρησε μέχρι τον θάνατό του. Το 1936 εκλέχθηκε βουλευτής Κυκλάδων με την δεξιά Γενική Λαϊκή Ριζοσπαστική Ένωση. Μετά τον Β΄ Παγκόσμιο Πόλεμο ήταν επί σειρά ετών πρόεδρος και γενικός διευθυντής του Οργανισμού Διαχειρίσεως Εφοδίων Εξωτερικού (ΕΦΕΞ).

Ο Αντώνιος Μαγκάκης πέθανε τον Απρίλιο του 1952 από καρδιακή προσβολή. Η κηδεία του έγινε με δαπάνη του ΙΚΑ.

Γιος του ήταν ο διαπρεπής κεντροαριστερός νομικός, πολιτικός και υπουργός Γεώργιος - Αλέξανδρος Μαγκάκης.Απεβίωσε ο Γεώργιος - Αλέξανδρος Μαγκάκης, Το Βήμα, ηλεκτρονική  έκδοση, 5-9-2011, ανάκτηση 27-5-2015.

 Παραπομπές 

Κατηγορία:Έλληνες νομικοί
Κατηγορία:Έλληνες πολιτικοί-επέκταση
Κατηγορία:Βουλευτές Κυκλάδων
Κατηγορία:Βουλευτές εκλεγμένοι με την Γενική Λαϊκή Ριζοσπαστική Ένωση
Κατηγορία:Έλληνες βασιλόφρονες